Mostarska liska
Mostarska liska je festival komedije Bosne i Hercegovine kojeg je pokrenulo Narodno pozorište u Mostaru 1991. godine. Inicijator Festivala je bio režiser Ahmet Obradović. Prvi festival održan je od 11-17. maja 1991. godine. Zbog rata u Bosni i Hercegovini Festival se nije održavao sve do 2004. kada je reanimiran na inicijativu glumca mostarskog Narodnog pozorišta Šerifa Aljića. U okviru Festivala dodjeljuju se nagrade "Velika liska" i "Mala liska".